Hrvatska kronika - novi mjesečnik američkih Hrvata (22/3/04) - 2004-03-21
Glavna urednica Višnja Miočić kaže "želja nam je da budemo informativni i da popratimo događaje u zajednici Amerikanaca hrvatskog podri
Hrvatska kronika novi je mjesečnik namijenjen američkim Hrvatima koji je počeo izlaziti krajem prošle godine u New Yorku. Razugovarali smo s glavnom urednicom Višnjom Miočić. Hrvatska kronika u potpunosti je posvećena aktivnostima i interesima američkih Hrvata, kaže nam Višnja Miočić. Čitav projekt, dodaje, ideja je jedne male skupine entuzijasta. : Kao dopisnica Hrvatskog radija primjetila sam da se u New Yorku i na području cijele Amerike, hrvatske zajednice angažiraju i stalno djeluju. Međutim, hrvatski medij koji bi pratio takva događanja jednostavno nije postojao. Ima jako puno hrvatskih radija, ali jedna novina koja bi to sve objedinjavala nije do sada postojala. U kontaktima s kolegicom Sanjom Floričić Bogović i, kasnije, Katarinom Deletis, došlo je do ideje o pokretanju novog lista namijenjenog američkim Hrvatima. Pitali smo Višnju Miočić kako je proteklo prikupljanje financijskih sredstava za taj projekt. : Financiranje je bilo najveći problem zbog toga što smo godinu dana proveli na planiranju lista, a nismo krenuli u realizaciju. Naime, bilo je više varijanti, bilo je zaniteresiranih ljudi koji su htjeli uložiti vlasiti novac u novinu, ali mi smo ipak odlučili za to da novina bude potpuno nezavisna, da bude samostalna te da se financira od prodaje oglasnog prostora. List je koncipiran tako da se glavne vijesti odnose na hrvatske zajednice u Americi. Tek jednim malim dijelom prenose se vijesti iz Hrvatske. : Predstavljamo ljude koji rade na bilo kakvim projektima koji zaslužuju medijsku pozornost. To su hrvatski profesionalci, poslovni ljudi, sve inicijative koje dolaze iz hrvatskih zajednica. U prvom redu želja nam je da budemo informativni i da popratimo događaje u toj zajednici. Nemamo previše, dakle, političkih komentara i ocjena. Politiku pratimo tek toliko da zadovoljimo osnovnu informiranost. Višnja Miočić kaže da neki drugi listovi američkih Hrvata, poput Croatian-American Timesa i Zajedničara, izdanja Hrvatske bratske zajednice, ne doživljavaju Hrvatsku kroniku kao konkurenciju. : Po koncepciji lista mislim da smo drugačiji od svega što je do sada postojalo. Pred sami izlazak lista, a naročito kad su ga ljudi vidjeli i upoznali se s njegovom koncepcijom dobili smo jako lijepu podršku svih značajnijih organizacija, crkava, zavičajnih klubova. Dobili smo čestitke i podršku i mislim da smo za sada imali samo pozitivne reakcije.